Arved Haug

Arved-Valentin Haug (5. november 1922 Viimsi vald – 18. oktoober 1995 Kuressaare) oli eesti helilooja ja laulja. 

Muusikutee
Arved Haug õppis 1947.–1952. aastal Tallinna Muusikakoolis klarnetit ja laulu. 1963. aastal lõpetas Eesti NSV Heliloojate Liidu noorteseminari. 

Haug oli II maailmasõja ajal eesti laskurkorpuse ansamblijuht. Mängis koos mitme tuntud muusikuga (R. Valgre, L. Verlin, E. Laansoo jt). Alates 1945. aastast mängis ta mitmes orkestris saksofoni, kontrabassi ja löökriistu. Samuti laulis ta bassi Eesti Raadio segakooris. Ta mängis saksofoni, kontrabassi, löökpille, klaverit, akordionit, kitarriReet Linna on isale andestanud. Õhtuleht, 5. november 2002.. 

Aastatel 1961–1986 töötas Haug Eesti NSV Riikliku Filharmoonia estraadiosakonna toimetajana, ta oli ansambli Laine, orkestri Vana Toomas ja ansambli Erfia juht. 1960.–1964. aastal laulis ta Eesti Raadio meeskvartetis koos Uno Loobi, Kalju Terasmaa ja Eri Klasiga.

Ta kirjutas muusikat estraadietendustele ja lõi üle 400 laulu. Neist paljud on olnud populaarsed pikka aega, näiteks “Hõissa, pulmad!”, “Sepa jutustus”, “Kui kõnnib mannekeen”, “Rannapiiga”, “Selle laulu mina ise luuletasin”, “Mere muusika”, “Saadan oma varju”, “Rahu hällilaul”, “Kodu”, “Ööbiku valss”, “Sel õnnepäeval”, “Lõbus korstnapühkija”, “Lõpp poissmeheelule!”, “Laev lahkub hommikul” jt.

Arved Haug on mänginud telemängufilmis "Näitleja Joller" (muusik) ja mängufilmis "Juhuslik kohtumine" (Hinno). Ta osales Eesti Televisiooni esimeses täispikas muusikafilmis "Helisev päev" (1960). Arved Haugi 85. sünniaastapäevaks valmis muusikaline dokumentaalfilm "Armuigatsus".

pisi|Arved Haugi haud 

Tunnustus 

1985. aastal sai Haug Eesti NSV teenelise kunstitegelase aunimetuse.

Isiklikku
Arved Haugi vanemad olid Mihkel Eduard Haug ja Magda Auguste Haug. Tal oli kaks venda ja õde. 

Tema esimene abikaasa oli Ella Haug (sündinud Niinepuu, 1921–2013), nende tütred on Reet Linna ja Eve Haug. 

Teine abikaasa Juta Haug (sündinud 1926, sünninimi Metsatalu) oli Tallinna Moemaja mannekeen ja tantsuorkestri Mickeys solist. 

Haugi kolmas abikaasa oli Anne-Reet Margiste, kellega ta abiellus 1984. aastal.Genealoogia. 

Arved Haug maeti 26. oktoobril 1995 Metsakalmistule.Metsakalmistu.

 Viited 

Kirjandus
Arved Haug. Laule / Arved Haug. Kirjastus Eesti Raamat. Tallinn 1969.
Arved Haug. Laule – Arved Haug. Kirjastus Eesti Raamat. Tallinn 1982.
Arved Haug. Laule: III valik. Kirjastus Eesti Raamat. Tallinn 1987.

Välislingid
 Arvi säras, sest ta armastas inimesi. Kultuur ja Elu, 04.2002.
 Anne Margiste on õnnelik talle loodud laulude pärast. Sakala, 7. november 2002.
 Arved Haug sai tütarde hülgamise andeks alles surivoodil. Õhtuleht, 19. august 2016.
 Näitlejanna Anne-Reet Margiste: Arved Haug oli mu elu armastus. Kroonika, 25. aprill 2018.
 Muusikaline tund. Arved Haug - 70. arhiiv.err.ee.

Kategooria:Eesti lauljad
Kategooria:Eesti heliloojad
Kategooria:Eesti muusikud
Kategooria:Eesti NSV teenelised kunstitegelased
Kategooria:8. Eesti Laskurkorpuse koosseis
Kategooria:Metsakalmistule maetud
Kategooria:Sündinud 1922
Kategooria:Surnud 1995